ఆరోగ్య, కుటుంబ సంక్షేమ మంత్రిత్వ శాఖ
మెడికల్, డెంటల్, పారా-మెడికల్ ఇన్స్టిట్యూట్లు/కళాశాలల్లో వైద్య నిపుణులు, శాస్త్రవేత్తలు మరియు సాంకేతిక నిపుణుల కోసం బయోమెడికల్ ఇన్నోవేషన్, ఎంటర్ప్రెన్యూర్షిప్పై ఐసిఎంఆర్/డిహెచ్ఆర్ పాలసీని ప్రారంభించిన డాక్టర్ మన్సుఖ్ మాండవియా
ఈ విధానం బహుళ-అంశాల సహకారాన్ని నిర్ధారిస్తుంది, స్టార్ట్-అప్ సంస్కృతిని ప్రోత్సహిస్తుంది, మేక్-ఇన్ ఇండియా, స్టార్ట్-అప్-ఇండియా, ఆత్మనిర్భర్ భారత్ కార్యక్రమాలను ప్రోత్సహించడం ద్వారా దేశవ్యాప్తంగా మెడికల్ ఇన్స్టిట్యూట్లలో ఒక ఆవిష్కరణ నేతృత్వంలోని పర్యావరణ వ్యవస్థను అభివృద్ధి చేస్తుంది: డాక్టర్ మన్సుఖ్ మాండవియా
ఈ విధానం గౌరవనీయ ప్రధాన మంత్రి "ఆవిష్కరణ, పేటెంట్, ఉత్పత్తి మరియు అభివృద్ధి" అనే నినాదంతో ప్రతిధ్వనిస్తుంది.
"వైద్య నిపుణులు, శాస్త్రవేత్తలు మరియు సాంకేతిక నిపుణుల కోసం బయోమెడికల్ ఇన్నోవేషన్, ఎంటర్ప్రెన్యూర్షిప్పై ఐసిఎంఆర్/డిహెచ్ఆర్ పాలసీ"ని ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్తో కలిసి కేంద్ర ఆరోగ్య మరియు కుటుంబ సంక్షేమ మంత్రి డాక్టర్ మన్సుఖ్ మాండవియా ప్రారంభించారు.
పోటీతత్వ గ్లోబల్ కాన్వాస్లో ఏదైనా దేశాన్ని వృద్ధి మరియు అభివృద్ధి వైపు నడిపించే ప్రాథమిక స్తంభాలుగా పరిశోధన మరియు ఆవిష్కరణలను గుర్తిస్తూ, డాక్టర్ మన్సుఖ్ మాండవియా, ఆరోగ్య రంగంలో పరిశోధన, వ్యవస్థాపకత మరియు వినూత్న కార్యక్రమాల ద్వారా భారతదేశం కూడా తన బలాన్ని మరియు సామర్థ్యాన్ని ప్రదర్శించాల్సిన సమయం ఇదని అన్నారు. వైద్య పరికరాలతో సహా. గౌరవనీయులైన ప్రధానమంత్రి నాయకత్వం మరియు మార్గదర్శకత్వంలో, భారతదేశం స్వావలంబన మరియు స్వీయ-పోషణ దిశగా అనేక ముఖ్యమైన చర్యలు తీసుకుంది, ముఖ్యంగా మహమ్మారి కాలంలో వ్యాక్సిన్ అభివృద్ధిలో చర్యలు చేపట్టింది. నేటి ఆవిష్కరణ కేంద్ర ప్రభుత్వ మేక్-ఇన్ ఇండియా, స్టార్ట్-అప్-ఇండియా, ఆత్మనిర్భర్ భారత్ కార్యక్రమాలను ప్రోత్సహించడం ద్వారా దేశవ్యాప్తంగా ఉన్న వైద్య సంస్థలలో బహుళ-అంశాల సహకారాన్ని, స్టార్ట్-అప్ సంస్కృతిని ప్రోత్సహిస్తుంది మరియు ఇన్నోవేషన్ లీడ్ ఎకోసిస్టమ్ను అభివృద్ధి చేస్తుంది.
కేంద్ర మంత్రి మాట్లాడుతూ “డాక్టర్లు, పారామెడికల్ సిబ్బంది, సాంకేతిక నిపుణులతో కూడిన మా మెడికల్ వర్క్ఫోర్స్ అత్యాధునిక స్థాయిలో ప్రాథమిక సమస్యలతో పనిచేసిన వారి అనుభవం ఆధారంగా ఎంతో జ్ఞానాన్ని కలిగి ఉంది. వారికి ఆవిష్కరణల ఆలోచనలు కూడా ఉన్నాయి. ఇప్పటి వరకు, ఇవి మరింత వృద్ధికి పాలసీ ఫ్రేమ్వర్క్ మరియు వేదికను పొందలేకపోయాయి. ఈ విధానం పరిశ్రమ, సాంకేతిక సంస్థలను అనుసంధానిస్తుంది మరియు ఆరోగ్య రంగంలో ఈ ఆలోచనలు మరియు ఆవిష్కరణల వాణిజ్య అనువాదాన్ని ప్రోత్సహిస్తుంది. మా సేవా భావ్ తత్వశాస్త్రం వైద్య నైపుణ్యం మరియు వ్యవస్థాపకతతో ముడిపడి ఉన్నప్పుడు, ఇది భారతదేశంలో ఒక శక్తివంతమైన పర్యావరణ వ్యవస్థను అభివృద్ధి చేస్తుందని నేను విశ్వసిస్తున్నాను, ఇది మన పౌరులకు మాత్రమే కాకుండా సమాజానికి మరియు భారతదేశానికి మొత్తం ప్రయోజనం చేకూరుస్తుందని కేంద్ర మంత్రి తెలిపారు.
ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ చొరవను ప్రశంసించారు. ముఖ్యమైన ఈ పాలసీ డాక్యుమెంట్ను తీసుకువచ్చినందుకు డిహెచ్ఆర్, ఐసిఎంఆర్ ని అభినందించారు. “ఈ విధానం మెడికల్ కాలేజీలు/ఇన్స్టిట్యూట్లలో ఆవిష్కరణ, వ్యవస్థాపకత పర్యావరణ వ్యవస్థను సృష్టిస్తుందని గట్టిగా నమ్ముతున్నట్టు చెప్పారు.
ఐసిఎంఆర్ సెక్రటరీ, డిహెచ్ఆర్ డైరెక్టర్ జనరల్ ప్రొఫెసర్ బలరామ్ భార్గవ మాట్లాడుతూ వైద్య నిపుణుల కోసం బయోమెడికల్ ఇన్నోవేషన్, ఎంటర్ప్రెన్యూర్షిప్పై ఐసిఎంఆర్/డిహెచ్ ఆర్ విధానం ఒక మలుపని అన్నారు. ఇది మానవ-ఆరోగ్యం, శ్రేయస్సును సానుకూలంగా ప్రభావితం చేసే అంతిమ లక్ష్యంతో ఆవిష్కరణ మరియు వ్యవస్థాపక వెంచర్ల కోసం తమ సిబ్బందికి చురుకుగా మద్దతునిచ్చేలా వైద్య సంస్థలను అనుమతిస్తుందని తెలిపారు. "ఆవిష్కరణ, పేటెంట్, ఉత్పత్తి, అభివృద్ధి" అనే గౌరవనీయ ప్రధాన మంత్రి నినాదంతో ఇది ప్రతిధ్వనిస్తుంది, ఈ విధానం దేశంలోని ఆవిష్కరణ మరియు వ్యవస్థాపకత సంస్కృతిలో ఒక నమూనా మార్పును తీసుకువస్తుందని డాక్టర్ బలరాం భార్గవ్ తెలిపారు.